RAPORT DE ACTIVITATE al SECȚIEI  de VOLEI
pentru anul 2023

     În anul competiţional 2022 – 2023 (încheiat în luna mai), echipa de volei Ştiinţa Baia Mare a participat la meciurile din  retur şi la meciurile  din Play Off (pentru locurile 1- 8) din cadrul Campionatului național de seniori Divizia A1. Pe parcursul sezonului competiţional, echipa de volei a participat şi în Cupa României. 
     În tot anul 2023, membrii echipei de volei Ştiinţa Baia Mare au efectuat antrenamente de pregătire fizică, tactică şi tehnică. În toamna anului 2023 echipa de volei Ştiinţa a participat la trei turnee de pregătire, la Dej, Zalău şi respectiv Baia Mare (Cupa Explorări).
     În cursul lunilor octombrie – decembrie echipa de volei Ştiinţa Baia Mare a participat în Campionatul  național de seniori Divizia A1, ediția 2023-2024 (turul campionatului).
            Rezultate obţinute în anul 2023:
   Echipa de volei Ştiinţa Baia Mare s-a clasat pe locul 7 în Campionatul Naţional, Divizia A1, ediția 2022 – 2023, în urma rezultatelor din meciurile desfășurate în Play Off (primăvara lui 2023). În Cupa României s-a clasat pe locul 5. 
 Competiţii organizate:
     În anul 2023 Echipa de volei Ştiinţa Baia Mare a organizat competiţia tradiţională Cupa Explorări, la care au participat echipele de Divizia A1 Unirea Dej şi CSM Zalău.
      Ca urmare a impunerii de către Federația de Volei ca și condiție de participare în Campionatul Național Divizia A1 a înființării unei echipe de copii, cadeți sau juniori, în luna octombrie s-a înființat echipa de minivolei Ştiinţa Baia Mare. În anul competițional 2023 – 2024, până în luna decembrie, echipa de minivolei Știința Baia Mare a participat la Campionatul Național U13, unde a înregistrat 7 victorii și 2 înfrângeri. 
Echipa de minivolei a efectuat antrenamente pe parcursul lunilor octombrie-decembrie (după înființarea propriu-zisă a echipei) pentru a învăța și a perfecționa jocul de volei cât și pentru creșterea calităților motrice și fizice.